جزیرہ نما عرب

<div style="direction:rtl; font-family:Mehr Nastaliq Saraiki;  word-spacing: 1.5px; font-size: 100%">

جزیرہ نما عرب یا عربستان  مغربی ایشیا وچ افریقا اَتے ایشیا دے سنگم اُتے واقع اک جزیرہ نما ہے جیہدا زیادہ تر حِصہ صحرائی ہ‏‏ے۔ جزیرہ نما عرب مشرق وسطی دا اہ‏م ترین حصہ ہے اتے تیل تے گیس دے وسیع ذخائر دے باعث خِطے وچ اہ‏م کردار ادا کردا ہے۔

 جزیرہ نما عرب وچ شامل ممالک 
مندرجہ ذیل ممالک جزیرہ نما عرب دا حصہ سمجھے جاندے نیں:
۔ بحرین (جزیرہ نما عرب نالوں زمینی طور تے الگ اک جزیرہ ہے)
۔ کویت
۔ عمان 
۔ سعودی عرب
۔ متحدہ عرب امارات
۔ قطر
۔ یمن

 جغرافیا 
جزیرہ نما عرب دا ساحل مغرب وچ لال سمندر اَتے خلیج عقبہ، جنوب مشرق وچ عرب سمندر اتے شمال مشرق وچ خلیج عمان، آبنائے ہرمز تے خلیج فارس نال ملدا ہے۔

شمال وچ جزیرہ نما عرب دیاں حداں کوہ زاگرس تک جا کے مُک جاندیاں نیں۔ بغیر کِسے واضع علامت دے ایہہ جغرافیائی طور تے صحرائے شام نال جا ملدا ہے۔ سیاسی طور تے جزیرے ورگا عرب سعودی عرب اَتے کویت دیاں شمالی سرحداں دے نال ختم ہو جاندا ہے۔

 نک سک 
جزیرہ نما عرب دا بوہتا حصہ سعودی عرب وچ شامل ہے نالے آبادی دی وڈی گݨتی وی سعودی عرب اتے یمن وچ رہندی ہے۔ جزیرہ نما عرب وچ جگ دے سَبھ توں بوہتے تیل دے ذخیرے پائے جاندے نیں۔ مسلماناں دے مقدس مذہبی تھاں مکہ تے مدینہ وی ایتھے نیں۔ معاشی طور تے سعودی عرب اَتے متحدہ عرب امارات خِطے دے امیر مُلک نیں۔ عرب دنیا دا ٹیلی ویژن چینل الجزیرہ وی ایسے جزیرہ نما دے اک مُلک قطر توں چلایا جاندا ہے۔

 حوالے 

 *
گٹھ:ایشیا دے جزیرہ نما
گٹھ:ایشیا دے خطے
گٹھ:مغربی ایشیا
گٹھ:تاریخی خطے
گٹھ:جزیرہ نما